ລັດຖະສະພາ​​ ອະພິປາຍ ​​ກ່ຽວ​ກັບ ການຮັບຜ່ານ ຂໍ້ຕົກລົງ ໂຄງການນິວ​ເຄລຍ ອີຣ່ານ​ 
ຮ່າງ​ກົດໝາຍດັ່ງກ່າວ​ນີ້ ຍັງ​​ຮຽກຮ້ອງ​​ໃຫ້​ທ່ານ ​ໂອ​ບາ​ມາ ລາຍ​ງານ​ໃຫ້​ລັດຖະສະພາຊາບ ​ໃນ​ທຸກໆ 6 ​ເດືອນ ​ກ່ຽວກັບໂຄງ​ການນິວ​ເຄລຍຂອງອີຣ່ານ.
ລັດຖະສະພາສະຫະລັດ ແມ່ນມີໝາຍກຳນົດທີ່ຈະສືບຕໍ່ອະພິປາຍ ກັນຕື່ມອີກໃນວັນອັງຄານມື້ນີ້ ກ່ຽວກັບຮ່າງກົດໝາຍທີ່ຈະໃຫ້ ໂອກາດແກ່ລັດຖະສະພາທົບທວນຄືນຂໍ້ຕົກລົງນິວເຄລຍ ໃດໆ ກໍຕາມທີ່ອາດມີຂຶ້ນລະຫວ່າງອີຣ່ານ ແລະກຸ່ມ 6 ປະເທດທະຫາ ອຳນາດຂອງໂລກ ຮ່າງກົດໝາຍດັ່ງກ່າວ ຕ້ອງໄດ້ຜ່ານການລົງຄະແນນສຽງຂອງ ສະພາສູງເສຍກ່ອນ ແລະຫຼັງຈາກນັ້ນກໍຈະແມ່ນການລົງຄະແນນ ສຽງຂອງສະພາຕ່ຳ ກ່ອນທີ່ຈະສົ່ງໄປໃຫ້ປະທານາທິບໍດີສະຫະລັດ ທ່ານ ບາຣັກ ໂອບາມາ ທີ່ໃຫ້ສັນຍານວ່າ ທ່ານຈະລົງນາມໃນ ຮ່າງກົດໝາຍທີ່ວ່ານີ້ ບັນດາສະມາຊິກສະພາຕ້ອງການທີ່ຈະກວດສອບເບິ່ງເນື້ອຫາສາລະຂອງຂໍ້ຕົກລົງນິວເຄລຍ ເພື່ອຄ້ຳປະກັນວ່າອີຣ່ານຈະບໍ່ສາມາດສ້າງອາວຸດນິວເຄລຍ ແລະໃຫ້ລັດຖະມົນຕີີການຕ່າງ ປະເທດ ທ່ານ John Kerry ນຳສະເໜີລາຍງານທີ່ວ່າ ສະຫະລັດ ແລະອົງການຄຸ້ມຄອງ ນິວ ເຄລຍຂອງສະຫະປະຊາຊາດ ຈະດຳເນີນການແບບໃດ ເພື່ອພິສູດວ່າ ອີຣ່ານປະຕິບັດຕາມ ຂໍ້ຕົກລົງດັ່ງກ່າວນີ້ ຮ່າງກົດໝາຍດັ່ງກ່າວນີ້ ຍັງຮຽກຮ້ອງໃຫ້ທ່ານ ໂອບາມາ ລາຍງານໃຫ້ລັດຖະສະພາຊາບໃນ ທຸກໆ 6 ເດືອນ ກ່ຽວກັບໂຄງການນິວເຄລຍຂອງອີຣ່ານ ມັນບໍ່ໄດ້ບັງຄັບວ່າລັດຖະສະພາ ຕ້ອງໃຫ້ການອະນຸມັດຢ່າງເປັນທາງການຕໍ່ຂໍ້ຕົກລົງ ດ້ວຍການລົງຄະແນນສຽງ